

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΞΑΝΘΗΣ**  **ΔΗΜΟΣ ΞΑΝΘΗΣ**  **Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ**  **ΤΜΗΜΑ ΗΛΕΚΤΡΟΜΗΧΑΝΟΛΟΓΙΚΟ**  **Πληροφορίες: Μπαρμπαλέξη Ευδοκία**  **Ταχ. Δ/νση: Ύδρας 1, 67100 Ξάνθη**  **Τηλέφωνο: 25410 27883, 22332**  **Αρ. Σύντ. Τευχών: Υ01 Α /2020** | **ΥΠΗΡΕΣΙΑ:**  **«ΕΡΓΑΣΙΕΣ ΤΕΧΝΙΚΟΥ ΕΛΕΓΧΟΥ ΚΑΙ ΕΚΔΟΣΗΣ ΚΑΡΤΑΣ ΕΛΕΓΧΟΥ ΚΑΥΣΑΕΡΙΩΝ ΤΩΝ ΦΟΡΤΗΓΩΝ ΑΝΩ ΤΩΝ 3,5 ΤΟΝΩΝ ΚΑΙ ΛΕΩΦΟΡΕΙΩΝ ΤΟΥ ΔΗΜΟΥ ΞΑΝΘΗΣ »**  **CPV: 71631200-2**  **ΠΡΟΫΠΟΛΟΓΙΣΜΟΣ: 2.441,56 €** |

**Ι. ΤΕΧΝΙΚΗ ΠΕΡΙΓΡΑΦΗ**

Με την παρούσα προβλέπεται η ανάθεση των εργασιών τεχνικού ελέγχου, έκδοσης κάρτας ελέγχου καυσαερίων των φορτηγών μικτού βάρους άνω των 3,5 τόνων και των λεωφορείων του δήμου Ξάνθης, για το έτος 2020, όπως προβλέπεται από τη σχετική νομοθεσία.

Σύμφωνα µε το Π.Δ. 1387/1981 (Φ.Ε.Κ. 347/Α/31-12-1981) όπως έχει τροποποιηθεί και ισχύει σήμερα, πρέπει να διενεργούνται οι απαραίτητοι περιοδικοί τεχνικοί έλεγχοι όλων των οχημάτων (επιβατικά, δίκυκλα και φορτηγά όλων των κατηγοριών).

Τα φορτηγά μικτού βάρους άνω των 3,5 τόνων και τα λεωφορεία, πρέπει να ελέγχονται κάθε χρόνο από ΚΤΕΟ, ενώ κάθε έξι μήνες να ελέγχονται τα καυσαέριά τους (έκδοση Κάρτας ελέγχου καυσαερίων).

Την παρούσα τεχνική έκθεση συνοδεύει αναλυτική κατάσταση των φορτηγών μικτού βάρους άνω των 3,5 τόνων και των λεωφορείων του Δήμου, τα οποία πρέπει να ελεγχθούν από ΚΤΕΟ και για τα οποία απαιτείται έκδοση κάρτας ελέγχου καυσαερίων.

Οι σχετικές κατηγορίες των οχημάτων που διαθέτει ο δήμος Ξάνθης και χρήζουν τεχνικού ελέγχου και έκδοσης κάρτας καυσαερίων είναι οι ακόλουθες:

|  |  |  |
| --- | --- | --- |
| **Α/Α** | **ΕΙΔΟΣ ΟΧΗΜΑΤΟΣ** | **ΑΡΙΘΜΟΣ** |
| 1. | ΦΟΡΤΗΓΑ ΟΧΗΜΑΤΑ ΜΙΚΤΟΥ ΦΟΡΤΙΟΥ (Μ.Β.) ΑΠΌ 3,5 tn ΕΩΣ ≤ 12 tn | 4 |
| 2. | ΦΟΡΤΗΓΑ ΟΧΗΜΑΤΑ ΜΙΚΤΟΥ ΦΟΡΤΙΟΥ (Μ.Φ.) >12 tn | 9 |
| 3. | ΛΕΩΦΟΡΕΙΑ ≤ 10µ. | 2 |
| 4. | ΛΕΩΦΟΡΕΙΑ >10µ.(ΤΟΥΡΙΣΤΙΚΟ ΤΡΕΝΑΚΙ) | 2 |
| 5. | ΣΥΡΜΟΙ | 1 |

Ο προϋπολογισμός της συνολικής δαπάνης για την εκτέλεση των παραπάνω εργασιών ανέρχεται στο ποσό των 2.441,56 € συμπεριλαμβανομένου του Φ.Π.Α. (24%).

**ΙΙ. ΣΥΓΓΡΑΦΗ ΥΠΟΧΡΕΩΣΩΝ**

**Άρθρο 1ο :**  **Αντικείμενο συγγραφής**

Η παρούσα μελέτη αφορά στην ανάθεση των εργασιών τεχνικού ελέγχου, έκδοσης κάρτας ελέγχου καυσαερίων των φορτηγών μικτού βάρους άνω των 3,5 τόνων και των λεωφορείων του δήμου Ξάνθης, για το έτος 2020.

**Άρθρο 2ο : Ισχύουσες διατάξεις**

Η ανάθεση της εργασίας θα γίνει σύμφωνα με τις διατάξεις:

* του Ν. 4412/16

## Άρθρο 3ο: Συμβατικά στοιχεία

Τα συμβατικά τεύχη και στοιχεία, με βάση τα οποία θα ανατεθεί η συγκεκριμένη υπηρεσία, είναι τα αναφερόμενα παρακάτω. Σε περίπτωση ασυμφωνίας των περιεχόμενων σ' αυτά όρων, η σειρά ισχύος αυτών καθορίζεται ως κατωτέρω:

α) Διακήρυξη

β) Η οικονομική προσφορά του αναδόχου

γ) Η Συγγραφή υποχρεώσεων

δ) Η Τεχνική περιγραφή

ε) Οι Τεχνικές Προδιαγραφές

## Άρθρο 4ο : Τεχνικές Προδιαγραφές

Το Κέντρο Τεχνικού Ελέγχου Οχημάτων θα πρέπει να διαθέτει την απαραίτητη Άδεια Ίδρυσης και Λειτουργίας από την οποία να προκύπτει µε σαφήνεια η δυνατότητα διεξαγωγής τεχνικών ελέγχων και ο τύπος οχημάτων που ελέγχονται, καθώς και πιστοποιητικό Συστήματος Διαχείρισης Ποιότητας (ISO 9001:2008) από αρμόδιο φορέα διαπιστευμένο από το Εθνικό Σύστημα Διαπίστευσης.

**Άρθρο 5ο : Διάρκεια σύμβασης**

Η σύμβαση θα έχει διάρκεια ενός (1) έτους αρχής γενομένης από την ημερομηνία υπογραφής της.

**Άρθρο 6ο : Άρνηση υπογραφής της σύμβασης**

Εάν ο αναδειχθείς ανάδοχος δεν προσέλθει να υπογράψει τη σύμβαση εντός (20) ημερών από την κοινοποίηση σχετικής έγγραφης ειδικής πρόσκλησης γνωστοποίησης της ανάθεσης σ΄ αυτόν , τότε ο Δήμος δικαιούται να αναζητήσει την αποκατάσταση κάθε τυχών γενομένης σ’ αυτόν θετικής ή αποθετικής ζημιάς από μέρους του αναδόχου που αρνήθηκε την υπογραφή της σύμβασης, σύμφωνα με την κείμενη νομοθεσία.

**Άρθρο 7ο : Εκτέλεση εργασιών**

Μετά την ανάθεση, τα οχήματα θα ελέγχονται τμηματικά, ανάλογα με τις ανάγκες ελέγχου των οχημάτων. Οι εργασίες ελέγχου θα ολοκληρώνονται αυθημερόν για κάθε όχημα, την ημερομηνία που από κοινού το υπεύθυνο γραφείο του Δήμου και ο Ανάδοχος θα έχουν προγραμματίσει τον έλεγχο.

**Άρθρο 8ο : Ανωτέρα βία**

Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι : εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της ανωτέρας βίας.

Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.

**Άρθρο 9ο: Φόροι, τέλη, κρατήσεις**

Ο ανάδοχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν σύμφωνα με την κείμενη νομοθεσία, εκτός του ΦΠΑ με τον οποίο βαρύνεται ο Δήμος.

**Άρθρο 10ο : Τρόπος Πληρωμής**

Το ποσό θα καταβάλλεται στον ανάδοχο τμηματικά, κάθε φορά που θα ολοκληρώνεται η έκδοση Δελτίου Τεχνικού ελέγχου ενός οχήματος ή η έκδοση Κάρτας ελέγχου καυσαερίων, μετά την πιστοποίηση και βεβαίωση πραγματοποίησης της εργασίας από τα αρμόδια όργανα του Δήμου και κατόπιν προσκομίσεως του αντίστοιχου τιμολογίου στο αρμόδιο τμήμα του δήμου Ξάνθης.

**Άρθρο 11ο: Αναθεώρηση τιμών**

Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά παραμένουν σταθερές και αμετάβλητες καθ΄ όλη τη διάρκεια της σύμβασης.

**Άρθρο 12ο : Εκχώρηση της εργασίας σε τρίτο**

Απαγορεύεται η εκχώρηση από τον ανάδοχο σε τρίτον μέρους ή του όλου του αντικειμένου της συμβάσεως.

**Άρθρο13ο : Επίλυση διαφορών**

Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις διατάξεις του Ν. 4412/2016.

**Άρθρο 15ο: Αθέτηση όρων συμφωνίας**

Η από μέρους του αναδόχου αθέτηση όρου της παρούσης και της υπογραφείσας σύμβασης ή η μη πλήρης συμμόρφωσή του προς τους όρους αυτών παρέχει στον Δήμο το δικαίωμα να επιβάλλει κυρώσεις που προβλέπονται στις διατάξεις του Ν. 4412/2016 .

|  |  |  |
| --- | --- | --- |
| Ξάνθη 08-04-2020  Συντάχθηκε |  | Ξάνθη 08-04-2020  Ελέγχθηκε-Θεωρήθηκε |
| Η Συντάξασα |  | Η Προϊσταμένη  της Διεύθυνσης |
| Ευδοκία Μπαρμπαλέξη  Μηχανολόγος Μηχανικός |  |  |

**ΠΑΡΑΡΤΗΜΑ ΟΧΗΜΑΤΩΝ ΔΗΜΟΥ ΞΑΝΘΗΣ**

|  |  |  |  |  |  |  |
| --- | --- | --- | --- | --- | --- | --- |
| **ΦΟΡΤΗΓΑ ΑΠΟ 3,5 ΕΩΣ 12 ΤΟΝ.** | | |  |  |  | |
| **α/α** | **Αρ. κυκλ** | **Τύπος οχήματος** | **Ισχύς (ΗΡ)** |  |  | |
| 1 | ΚΗΙ 1432 | MERCEDES ΦΟΡΤΗΓΟ | 23 |  |  | |
| 2 | ΚΗΙ 1462 | MERCEDES ΦΟΡΤΗΓΟ-ΑΝΑΤΡΕΠ | 28 |  |  | |
| 3 | ΚΗΙ 1476 | NISSAN ΑΠΟΡΡΙΜΑΤΟΦΟΡΟ | 36 |  |  | |
| 4 | KHH 4186 | MERCEDES ΦΟΡΤΗΓΟ-ΑΝΟΙΧΤΟ | 36 |  |  | |
|  |  |  |  |  |  | |  |  |
| **ΦΟΡΤΗΓΑ ΑΝΩ 12 ΤΟΝ.** | | | | |  | |
| **α/α** | **Αρ. κυκλ** | **Τύπος οχήματος** | **Ισχύς (ΗΡ)** |  |  | |
| 1 | KHH 5275 | MERCEDES - BENZ | 38 |  |  | |
| 2 | KHH 5276 | MERCEDES - BENZ | 38 |  |  | |
| 3 | KHH 5277 | MERCEDES - BENZ | 38 |  |  | |
| 4 | KHH 5279 | MERCEDES - BENZ | 38 |  |  | |
| 5 | ΚΗΙ 1405 | IVECO ΕΚΧΙΟΝΙΣΤΙΚΟ | 57 |  |  | |
| 6 | ΚΗΙ 1453 | MERCEDES ΦΟΡΤΗΓΟ-ΑΝΟΙΧΤΟ | 69 |  |  | |
| 7 | ΚΗΙ 1455 | MERCEDES ΦΟΡΤΗΓΟ-ΓΕΡΑΝΟ | 69 |  |  | |
| 8 | ΚΗΗ 4165 | ΒΥΤΙΟΦΟΡΟ MERCEDES | 77 |  |  | |
| 9 | ΚΗΙ 1414 | MERCEDES ΦΟΡΤΗΓΟ ΜΕ ΜΠΙΓΑ | 36 |  |  | |
|  |  |  |  |  |  | |
| **ΛΕΩΦΟΡΕΙΑ <10Μ** | | | | | |  |
| **α/α** | **Αρ. κυκλ** | **Τύπος οχήματος** | **Ισχύς (ΗΡ)** |  | **Παρατηρήσεις** | |
| 1 | ΚΗΙ 1409 | FIAT ΛΕΩΦΟΡΕΙΟ 33Θ | 35 |  |  | |
| 2 | ΚΗΗ 7312 | FORD 14Θ |  |  |  | |
|  |  |  |  |  |  | |
| **ΛΕΩΦΟΡΕΙΑ >10Μ** | | | | |  | |
| 1 | ΚΗΙ 1495 | ΤΡΕΝΑΚΙ ΤΟΥΡΙΣΤΙΚΟ | 17 |  |  | |
| 2 | KHH 4160 | ΤΡΕΝΑΚΙ ΤΟΥΡΙΣΤΙΚΟ | 17 |  |  | |
|  |  |  |  |  |  | |
| **ΣΥΡΜΟΙ** | | | | |  | |
| 1 | KY 8732 | IVECO (ΡΥΜΟΥΛΚΟ+ΡΥΜΟΥΛΚ.) | 62 |  |  | |
|  |  |  |  |  |  | |